Leone Nani

Leone Nani (født 1880 i Albino i Italia, død 1935) var en italiensk katolsk prest og kinamisjonær som gjorde seg bemerket som fotograf.

Han stammet fra Bergamo-området, og studerte ved det katolske presteseminaret der i byen. I løpet av studiene gikk han over i det pavelige italienske misjonsselskaps (PIME) seminar i Roma, og ble etter endt utdannelse den 20. september 1903 utsendt som misjonær i PIMEs misjonsfelt i provinsen Shaanxi i Kina. Han virket der fra 1904 til 1914.

Ved siden av sitt virke som misjonær fotograferte han ivrig og med stor kyndighet, og hans fotografier anses som en viktig dokumentasjon av områdets og epokens sosiale og antropologiske realiteter. Nani fotograferte det meste: Menn og kvinner, rike og fattige, oldinger og barn.

Fotografisamleverk 
 Leone Nani: Cina nelle lastre di Leone Nani, Editore Grafo, ISBN 88738522380, 1994, 154 sider.
 Clara Bulfoni, Anna Pozzi: Cina perduta nelle fotografie di Leone Nani, Skira editore, ISBN 8884915708, 2003, 224 sider

Referanser

Eksterne lenker 
 PIME 
 Corriere della Sera 27 Dicembre 2003

Italienske katolske prester
Italienske misjonærer
Katolske misjonærer
Misjonærer i Kina
Italienske fotografer
Personer fra Bergamo
Fødsler i 1880
Dødsfall i 1935